“ที.เอ.ซี. คอนซูเมอร์” เริ่มเทรดตลาด mai พรุ่งนี้ ราคา IPO 2.88 บ.
ตลาด mai รับหลักทรัพย์ บมจ.ที.เอ.ซี. คอนซูเมอร์ หรือ TACC ผู้ดำเนินธุรกิจจัดหา ผลิต และจำหน่ายเครื่องดื่มประเภทชาและกาแฟ เริ่มซื้อขายพรุ่งนี้ (2 ธ.ค.58) ซึ่งมีจำนวนหุ้น IPO 168,000,000 หุ้น ราคา IPO 2.88 บาท โดยมีที่ปรึกษาทางการเงินบริษัทหลักทรัพย์ ฟินันเซีย ไซรัส จำกัด (มหาชน)
1 ธ.ค. 2558

ตลาดหลักทรัพย์ เอ็ม เอ ไอ (mai) ระบุว่า mai รับหลักทรัพย์หุ้นสามัญ บริษัท ที.เอ.ซี. คอนซูเมอร์ จำกัด (มหาชน) หรือ TACC เป็นหลักทรัพย์จดทะเบียน และเริ่มทำการซื้อขาย 2 ธ.ค. 2558
โดยมีจำนวนหุ้นจดทะเบียนกับตลท. 608,000,000 หุ้น จำนวนหุ้นชำระแล้ว  608,000,000 หุ้น ราคา Par 0.25 บาทต่อหุ้น ทุนชำระแล้ว 152,000,000 บาท จำนวนหุ้น IPO 168,000,000 หุ้น ราคา IPO 2.88 บาท โดยมีที่ปรึกษาทางการเงินบริษัทหลักทรัพย์ ฟินันเซีย ไซรัส จำกัด (มหาชน)
อนึ่ง ลักษณะธุรกิจ TACC ประกอบธุรกิจจัดหา ผลิต และจำหน่ายเครื่องดื่มประเภทชาและกาแฟ แบ่งกลุ่มผลิตภัณฑ์ของบริษัทได้ 2 กลุ่ม ดังนี้
1. กลุ่มผลิตภัณฑ์ที่ร่วมพัฒนากับพันธมิตรทางธุรกิจ ได้แก่ เครื่องดื่มในโถกดในร้าน 7-Eleven, เครื่องดื่มปรุงสำเร็จชนิดผงที่จัดจำหน่ายให้กับร้าน All Caf? ในร้าน 7-Eleven และผลิตภัณฑ์ที่ร่วมพัฒนาเพื่อจำหน่ายเป็นครั้งคราวหรือตามฤดูกาล
2.กลุ่มผลิตภัณฑ์ที่จำหน่ายภายใต้ตราสินค้าของบริษัท  ได้แก่ ชาเขียวพร้อมดื่มตรา “เชนย่า” (Zenya), กาแฟปรุงสำเร็จตรา “วีสลิม” (VSlim) ,เครื่องดื่มปรุงสำเร็จชนิดผงตรา “ชาช่า” (Sha Sha) ,ตรา “ณ อรุณ” (Na-Arun) และตรา “สวัสดี” (Sawasdee)